Source: http://doarvolei.ro/liga-campionilor-f-csm-bucuresti-a-fost-invinsa-de-dinamo-moscova-si-nu-se-mai-poate-califica-din-grupe/
Timestamp: 2019-08-21 04:46:53+00:00

Document:
Liga Campionilor (f): CSM București a fost învinsă de Dinamo Moscova și nu se mai poate califica din grupe – Doarvolei
Acasă > Cupe Europene > Liga Campionilor (f): CSM București a fost învinsă de Dinamo Moscova și nu se mai poate califica din grupe
CSM București a fost învinsă cu scorul de 3-1 la Moscova, de Dinamo, și nu mai are nici șanse matematice de a trece de grupele Ligii Campionilor la volei feminin.
În etapa a patra a Grupei E a Ligii Campionilor la volei feminin, Dinamo Moscova a învins cu scorul de 3-1 (25-18, 25-20, 14-25, 25-15) pe CSM București, după 95 minute de joc.
Ca și la București, când rusoaicele s-au impus cu scorul de 3-0, cea mai eficientă jucătoare de pe teren a fost Natalia Goncharova, de la Dinamo. Acum, ea a reușit 24 de puncte. De la noi, Trushkina, cu 17 puncte, și Balkestein-Grouthes, cu 16 puncte, au fost cele mai bune marcatoare.
CSM Bucuresti nu mai are sanse de calificare in sferturile de finala ale Ligii Campionilor la volei feminin
În celălalt meci al grupei, Fenerbahce Istanbul a învins cu scorul de 3-0 pe Chemik Police, în Polonia, și a acumulat a patra victorie din tot atâtea meciuri. Evident, e liderul clasamentului, fiind urmată de Dinamo Moscova, cu 3 victorii, de CSM București, cu o victorie și de Chemik Police.
În etapa viitoare, turcoaicele ar putea obține matematic calificarea în faza următoare, pentru că vor juca în propria sală contra rusoaicelor. CSM București va primi la sala Polivalentă vizita polonezelor de la Chemik Police. Meciul va avea loc pe 20 februarie.

References: CSM 
 CSM 

CSM 
 CSM 

CSM 
 CSM 
 CSM